चत्तिसगर आव जानाय माउबादिफोरजों गावलायनायाव आरो सासे आसामनि जवान मुंख्लं जानाय नि खौरां मोनदों, गासै सानै जाबाय, गोदान खौरां मोननाय नि मुङा सरुपेता नि दिलिप कुमार दास, बिथाङा कोब्रा 210 नं रेजिमेन्त नि इन्सपेक्तर मोन, 2001 मायथाइ आव नो बिथाङा जयेन जादोंमोन। बेनि सिगां गुवालपारा नि दुधनै नि बाबलु राभा नि खौरांखौ मोनदोंमोन। गासै सा 22 सिआरपिएफ नि जवान फोरा मुंख्लं जादोंमोन। सिआरपिएफ नि दिजि कुलदिप सिंह बिथाङा बुंनाय बादिब्ला गासै सा 25 निफ्राय 30 सो उदखारिफोरखौ बुथारनो हादों। मिन्थिनो मोननाय बादिब्ला बे गाग्लोबनाय जाथायखौ नायबिजिरनो थाखै एन.आइ.ए. खौ थिसनफानाय जागोन होनना फोरमायथिदों।